Wikiloc - 224. Senderisme en tren: de St. Vicenç de Castellet a Montserrat seguint el GR-4 per les Coves i Mirador de Sta. Cecília
Senderisme en tren
Senderisme en tren on Wikiloc
224. Senderisme en tren: de St. Vicenç de Castellet a Montserrat seguint el GR-4 per les Coves i Mirador de Sta. Cecília on Wikiloc

224. Senderisme en tren: de St. Vicenç de Castellet a Montserrat seguint el GR-4 per les Coves i Mirador de Sta. Cecília
LA TRAVESSA Nova proposta d'accés al monestir de Montserrat utilitzant senders i estacions de tren del voltant de la muntanya. En aquesta ocasió farem servir íntegrament una etapa del GR-4, l'onzena i última d'aquest sender que uneix Puigcerda i el monestir, i que seguirem entre Sant Vicenç de Castellet, a la comarca del Bages, i el Monestir. L'a ruta resulta en general força interessant. És llarga (18 km) però no tant com el GR-172 que sortia des de La Pobla de Claramunt, o del Camí Ignasià (27,5 km) que ho fa des de Manresa. El tram entre Sant Vicenç de Castellet i Can Beu (cruïlla amb el Camí Ignasià) és prou agradable, tot recorrent pistes entre camps de conreus un cop deixem enrere les zones indrustrials. A més té una de les arribades més interessants al Monestir, el que segueix el Camí de l'Arrel, el qual passa sota les grans pareds nord del massís, amb especials bones vistes del Cavall Bernat. Tot i així, cal tenir en compte l'elevat ascens acumulat i el tram incòmode que suposa el Camí de l'Arrel, amb suaus pujades i baixades que a aquestes alçades de la caminada es fan notar. La ruta és coincident a trams amb d'altres propostes d'accés al monestir. Així, entre la cruïlla de Can Beu i el monestir de Sta. Cecilia (uns 8km) segueix el mateix itinerari que el Camí Ignasià. A partir de Sta. Cecília el GR-4 segueix el GR-172 (ruta que vam utilitzar des de La Pobla de Claramunt), passant per las canal dels Arítjols i el Pla de la Trinitat. ELS SENDERNS La travessa segueix íntegrament el GR-4 en la seva etapa 11 entre Sant Vicenç de Castellet i el Monestir de Montserrat. Durant la caminada, com hem fet esment abans, trobem diferents senders : - Camí Ignasià: tram central compartit. - Camí de Sant Jaume - GR-151El Camí Oliba (Etapa 1 Montserrat-Manresa): comparteix algun tram amb el GR-4, tot i que passa per la urbanització de Sant Cristòfol i arriba a Montserrat pels Degotalls. - GR-172 De la Mussara a Bellprat (Etapa 8: Piera-Montserrat): recorregut comú des de Santa Cecília a Montserrat - PR C-19 Portal de Montserrat (Monistrol): s'uneixen poc abans de Santa Cecília. El PR passa per les ermites de la Trinitat i Sant Bernat. ELS TRENS Sant Vicenç de Castellet té dues estacions de ferrocarril, la de Rodalies i la dels Ferrocarrils de la Generalitat. Les dues estacions estan molt properes, però la línia més pràctica per arribar en situar-se més a ponent i en direcció a la ruta a seguir, és la dels Ferricarrils de la Generalitat. Si venim amb Rodalies només caminarem uns 350 metres més que si ho fem amb FGC. De l'estació cal agafar l'avinguda del Secretari Canal (carretera) en direcció sud-oest fins a la cruïlla del carrer de l'Enginyer Llansó, on ambues sortides des de les estacions respectives convergeixen. Podeu consultar en el següent enllaç els HORARIS DE RODALIES DE CATALUNYA.